[{"text_idx": "#000000", "text": "\u00abaiuntados en el campo de Estibaus segun que lo havemos de uso de costumbre de nos juntar...\u00bb (Altza, 1390)"}, {"text_idx": "#000001", "text": "Club Atle\u0301tico Herrera kirol elkartea"}, {"text_idx": "#000002", "text": "Atletismo alorrean Herrera Kirol Elkartea izan da zalantzarik gabe erreferenterik nagusiena Herreran, baina ez da bakarra izan."}, {"text_idx": "#000004", "text": "Garai hartan, Herreran, futbola eta pilota ziren gazteak gehien erakartzen zituzten kirolak. Hala ere, Isidro, Maria Kristina Koloniako etxeetan jaio eta bizi bazen ere, Club Atle\u0301tico Renteri\u0301a kirol elkartearen bitartez hurbildu zen atletismora, bertan hasi baitzen krosetan eta pistako probetan korri egiten."}, {"text_idx": "#000005", "text": "Korri egiteari gustua hartu zion eta zaletasuna Herrerara ekarri zuen. Club Atle\u0301tico Herrera sortu zuten, eta bera izan zen presidente eta entrenatzailea. Haur-mailako taldeekin hasi ziren, urte haietan oso ohikoak ez ziren arren. Ondoren Junior-mailako talderen bat ere izan zuten."}, {"text_idx": "#000006", "text": "Nahiz eta hutsetik abiatu, talde batzuk maila ona izatera iritsi ziren. Urte batean, Gipuzkoako Kroseko txapeldunak izan ziren eta horrek Espainiako Txapelketara, Madrilera joateko aukera eman zien. Anoeta Kirol Elkartea, bigarrena izan zen, eta haiekin autobus berean joan ziren. Kros lasterketetan hasi ziren, baina ondoren pistako probak ere egin zituzten."}, {"text_idx": "#000007", "text": "Atletismoaren kirola eta praktika sustatzeko, krosak, koadrilen arteko txapelketak... antolatzen zituzten auzoan. Idazki honekin batera doazen argazkiak, 1963/1964 urte inguruan atera ziren eta Arrobitxulon egindako koadrilen arteko txapelketakoak dira. Parte hartu zuten koadriletako bat Erroteta eta Santa Barbarakoa zen, eta taldekide bat Timoteo Pe\u0301rez zen. Berak eman dizkigu argazkiak. Timoteo jabalina jaurtitzeko proba irabazi zuen eta bigarren postua lortu zuen Kros proban (34 dortsala)."}, {"text_idx": "#000009", "text": "60. hamarkadaren amaieran, Los Luises-eko gazte horiek ezkontzen hasi ziren, beste batzuek Herreratik alde egin zuten eta horrela Herrera Atletiko Kluba bere bukaerara iritsi zen."}]